b'\n_START_ARTICLE_\nHopiala\n_START_PARAGRAPH_\nHopiala on Heikki Klemetin rakentama ja Armi Klementin suunnittelema Helsingin Kulosaaressa sijaitseva puuhuvila. Hopiala sijaitsee Bertel Jungin tien ja Klemetinkujan risteyksess\xc3\xa4. Se on yksi harvoja suomalaisia kulttuurikoteja, joka on s\xc3\xa4ilynyt t\xc3\xa4h\xc3\xa4n p\xc3\xa4iv\xc3\xa4\xc3\xa4n saakka asuntona mm. ansioituneiden kulttuurihenkil\xc3\xb6iden k\xc3\xa4yt\xc3\xb6ss\xc3\xa4. T\xc3\xa4m\xc3\xa4n mahdollisti Klemetin puolison Armin testamentti Sulasolille._NEWLINE_Hopiala valmistui vuonna 1934 ja Heikki Klemetti asui siin\xc3\xa4 kuolemaansa eli vuoteen 1953 asti ja Armi Klemetti taas vuoteen 1979 asti. Vuodesta 1982 vuoteen 2002 taloa asutti s\xc3\xa4velt\xc3\xa4j\xc3\xa4 Einojuhani Rautavaara ja vuodesta 2002 vuoteen 2010 viulisti Kaija Saarikettu.'